Mat+og+helse+på+Lønneberget


 * Mat og helse på Lønneberget**

I følge rammeplanen skal barnehagen bidra til at barna får innsikt i matens opprinnelse, produksjon av matvarer og veien fra mat til måltid (KD, 2017). Annenhver tirsdag har vi matgruppe på Lønneberget, der en gruppe barn lager mat til avdelingen, sammen med en voksen. Gjennom dette ønsker vi å legge til rette for at barna kan oppleve matglede og matkultur, samt få erfaringer med å bidra til fellesskapet.


 * Plommesyltetøy**

Etter en nokså tomhendt blåbærtur, var det flaks at Kristin hadde plommer fra hagen på lur. Istedet for vafler med blåbærsyltetøy, ble det vafler med plommesyltetøy. Det var litt av en jobb og rense alle plommene for stein, men det hjalp når man fikk smake på plommene underveis. Barna fikk forskjellige ansvarsoppgaver. Noen lagde syltetøy, noen lagde vafler, mens andre hjalp til med å dekke bordene og pynte til fest.

**Potetsuppe**

Idag har vi på Lønneberget lagd potetsuppe til alle på stor avdeling. Vi måtte skrelle mange poteter, hakke purre og hvitløk. Vi måtte brune purren og løken før vi hadde dem oppi gryten sammen med potetene. Mens dette kokte, klargjorde vi laksen for steking i ovnen. Barna er delaktige i hele prosessen, fra tilbredning til borddekning og servering. Barna er veldig stolte når de får presentere maten for de andre. Potetsuppen ble servert med ovnsbakt laks og grove rundstykker laget av Pippigjengen.